喺香港反逃犯條例修訂運動(反修例運動)期間，有啲親中派嘅支持者指控示威者採取暴力手段，破壞一啲商店同公共設施。不過，之後有媒體報導同網上片段流傳疑似示威者破壞嘅情況，但呢啲示威者竟然有唔少警察先會有嘅裝備，有啲人就質疑，呢啲破壞其實係香港警察、甚至係中共武警公安假扮示威者去做，目的係抹黑示威者，為鎮壓搵藉口。呢啲講法，得到國際特赦組織一個報告提及有一定證據支援，警察否認有關指控，但就承認有臥底警員喺示威場合入面假扮抗爭者[1][2]。